62020TO0077_INF
Διάταξη του Προέδρου του Γενικού Δικαστηρίου της 8ης Ιουνίου 2020 –Ascenza Agro κατά Επιτροπής
(Υπόθεση T-77/20 R)
«Ασφαλιστικά μέτρα – Φυτοπροστατευτικά προϊόντα – Κανονισμός (ΕΚ) 1107/2009 – Εκτελεστικός κανονισμός (ΕΕ) 2020/17 – Μη ανανέωση της έγκρισης της δραστικής ουσίας chlorpyriphos méthyl – Αίτηση αναστολής εκτελέσεως – Έλλειψη επείγοντος – Σοβαρή και ανεπανόρθωτη ζημία – Δεν υφίσταται»
1.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Βάρος αποδείξεως – Χρηματική ζημία – Υποχρέωση προσκομίσεως συγκεκριμένων και σαφών στοιχείων, στηριζόμενων σε λεπτομερείς έγγραφες αποδείξεις
(Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψεις 35-38, 73)
2.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Χρηματική ζημία – Σοβαρότητα της ζημίας – Κατάσταση δυνάμενη να θέσει σε κίνδυνο την ύπαρξη της προσφεύγουσας εταιρίας – Εκτίμηση με γνώμονα το μέγεθός της και τον κύκλο εργασιών της, καθώς και την κατάσταση του ομίλου στον οποίο ανήκει – Δραστηριότητα σε λεπτομερώς ρυθμιζόμενες αγορές – Συνεκτίμηση των ιδιαίτερων περιστάσεων της εκάστοτε υποθέσεως
(Άρθρα 278 και 279 ΣΛΕΕ)
(βλ. σκέψεις 54-56, 61, 62)
3.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Χρηματική ζημία – Σοβαρότητα της ζημίας – Εκτίμηση ελλείψει στοιχείων αφορώντων το μέγεθος της οικείας επιχειρήσεως – Αντικειμενικώς σημαντική οικονομική ζημία την οποία υπέστη επιχείρηση λόγω της φερόμενης υποχρεώσεως ασκήσεως μιας εμπορικής επιλογής εντός απρόσφορης προθεσμίας – Κίνδυνος τον οποίο πρέπει κατά κανόνα να φέρει η επιχείρηση που δραστηριοποιείται σε μια λεπτομερώς ρυθμιζόμενη αγορά
(Άρθρα 278 και 279 ΣΛΕΕ)
(βλ. σκέψεις 64, 65)
4.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Χρηματική ζημία – Ζημία που δεν μπορεί να αποτιμηθεί – Ζημία που δεν μπορεί να αποκατασταθεί μέσω αγωγής αποζημιώσεως – Ανεπανόρθωτη ζημία
(Άρθρα 268, 278, 279 και 340 ΣΛΕΕ)
(βλ. σκέψεις 83-86)
5.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Βάρος αποδείξεως – Χρηματική ζημία – Ανεπανόρθωτη μεταβολή των μεριδίων αγοράς – Περιλαμβάνεται – Προϋποθέσεις – Εκτίμηση βάσει του μεγέθους της επιχειρήσεως και της καταστάσεως του ομίλου στον οποίο αυτή ανήκει
(Άρθ. 278 και 279 ΣΛΕΕ)
(βλ. σκέψη 91)
Αντικείμενο
Αίτηση δυνάμει των άρθρων 278 και 279 ΣΛΕΕ με αντικείμενο την αναστολή εκτελέσεως του εκτελεστικού κανονισμού (ΕΕ) 2020/17 της Επιτροπής, της 18ης Ιουλίου 2020, για τη μη ανανέωση της έγκρισης της δραστικής ουσίας oxasulfuron (οξασουλφουρόνη), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής (ΕΕ 2018, L 7, σ. 11).
Διατακτικό
Ο Πρόεδρος του Γενικού Δικαστηρίου διατάσσει:
1)
Απορρίπτει την αίτηση ασφαλιστικών μέτρων.
2)
Επιφυλάσσεται ως προς τα δικαστικά έξοδα.